Пия Вурцбах

Пия Алонсо Вурцбах () — Филиппиндик актриса, телеалып баруучу жана модель. 2015-жылы Binibining Pilipinas сулуулар сынагында «Мисс Филиппин 2015» наамын жеңип, ошол эле жылы «Аалам сулуусу 2015» таажысын алган.
Өмүр баяны 
Пия Вурцбах 1989-жылдын 24-сентябрында Германиянын Штутгарт шаарында төрөлгөн. Атасы немец, апасы филиппиндик. Ата-энеси 11 жашка чыкканда ажырашып кеткендигине байланыштуу, балалыгы филиппинде өткөн. Англис, себуан, тагал жана бир аз немис тилдерин билет.

Кино дүйнөсүнө төрт жашында Пия Ромеро деген ысым менен кирген. 2013-жылдан тартып үч жыл катары менен Binibining Pilipinas сулуулар сынагына катышып, 2015-жылы «Мисс Филиппин» наамын жеңип алган. Улуттук сынактын жеңүүчүсү катары «Аалам сулуусу 2015» эл аралык сулуулар сынагына катышып, 2015-жылдын 20-декабрында аалам сулуусу деп табылган.
Жеке жашоосу 
2017-жылы бойдок жана баласыз калууга ниеттенгенин Твиттердеги баркчасына жазып калтырган. Бирок, 2020-жылдын июнь айында Пия Вурцбах шотландиялык ишкер Жереми Жаунси менен мамиледе экенин жарыялаган. Эки жыл өткөндөн кийин, жубайлардын баш кошуу ниети бар экенин айтышкан. 2023-жылдын 24-мартында алардын үйлөнүү той аземи Сейшел аралдарынын Түндүк аралында болуп, бирок бир жарым айдан кийин, 5-майда коомчулукка жарыяланган.

Булактар 

Шилтемелер 
 Сынактын расмий сайты .